**“Үзең өчен кирәк булган китапны**

**сайлап, мәгънәсен аңлап уку – иң мөһим эш.”**

**К. Ушинский**

**“Бал корты чәчәктән бал таба, балалар китаптан тәм таба.”**

**Нәкый Исәнбәт**





**Китап уку кагыйдәләре.**

**1. Китап укыганда дөрес итеп утыр.**

**2. Ятып уку китап өчен дә, укучы күзләре өчен дә бик зарарлы.**

**3. Махсус, авыш итеп эшләнгән куйгычка куеп уку күзләр өчен файдалы. Болай укыганда күзләр аз арыйлар һәм текст та яхшырак аңлашыла.**

**4. Китапка яктылык сул яктан һәм аз гына арттанрак төшсә әйбәт. Өстәл лампасы белән китап арасы 50-60 см булу кирәк. Китапка яктылык тигез төшәргә тиеш, күләгә булырга һәм яктылык уйнап торырга тиеш түгел.**

**5. Китапны саклап тот!**

**6. Китапны урталай бөкләргә ярамый, аның эченә карандаш, дәфтәр тыгып калдырма.**

**7. Китапка язарга һәм рәсем ясарга ярамый.**

**8. Китапны пычрак кул белән тотма, аның битләре пычрактан, кояш нурларыннан, юештән бозылалар.**

**9. Китапларны чиста өстәлгә һәм чиста парталарга гына куярга кирәк. Алар чисталыкны яраталар.**

**Бер битне укып бетергәч, алдагы битне өстәге почмагыннан тотып ачарга гадәтләнегез һәм бармагыгызны төкрекләмәгез.**



**Китап белән эшли беләсеңме?**

**Китап уку – бик әһәмиятле эш ул.**

**Укуның билгеле бер максаты булырга тиеш.**

**Китапны башыңда фикер туарлык итеп укы – моның өчен вакытыңны кызганма.**

**Уйларга иренмә. Уйларга иренү – синең иң явыз дошманың ул.**

**Китап яхшы аңлашылсын дисәң, кулыңа ручка һәм дәфтәр тотып укы, укыганыңа кабат әйләнеп кайт, өзекләрне һәм кыскача эчтәлеген язып куй, сүзлекләрдән, карталардан файдалан.**

**Китапның исеменнән файдаланырга өйрән. Анда күп мәгънә салынган.**

**Китапны даими һәм билгеле бер план буенча укы. Әз укы, әмма нигезле укы. Кызык булмаса да, синең өчен иң кирәклесен укы.**